b'\n_START_ARTICLE_\nSemestras\n_START_SECTION_\nLietuva\n_START_PARAGRAPH_\nLietuvos auk\xc5\xa1tosiose mokyklose yra rudens ir pavasario semestrai, kai kuriose taip pat ir vasaros semestrai (pvz., VDU Teis\xc4\x97s fakulteto III ir IV kurso studentams gegu\xc5\xbe\xc4\x97s m\xc4\x97n. prasideda pirmosios vasaros semestro paskaitos. \xc5\xa0iame semestre d\xc4\x97sto daug d\xc4\x97stytoj\xc5\xb3 i\xc5\xa1 u\xc5\xbesienio).\n_START_SECTION_\nSMK\n_START_PARAGRAPH_\nStudij\xc5\xb3 metai SMK Kolegijoje prasideda rugs\xc4\x97jo 1 d. ir baigiasi rugpj\xc5\xab\xc4\x8dio 31 d. (\xc4\xafskaitant atostogas)._NEWLINE_Studij\xc5\xb3 metai dalijami \xc4\xaf semestrus ir atostog\xc5\xb3 laikotarpius. Mokslo metus sudaro du semestrai \xe2\x80\x93 rudens ir pavasario. Prireikus gali b\xc5\xabti organizuojamas vasaros semestras._NEWLINE_Rudens semestras prasideda rugs\xc4\x97jo 1 d. ir baigiasi sausio 31 d._NEWLINE_Pavasario semestras prasideda vasario 1 d. ir baigiasi bir\xc5\xbeelio 30 d.\n_START_SECTION_\nVokietija\n_START_PARAGRAPH_\nVokietijoje Studij\xc5\xb3 (arba akademinius) metus (vok. Studienjahr) sudaro \xc5\xbeiemos semestras (Wintersemester) - universitetuose paprastai prasidedantis spalio 1 d. ir besibaigiantis sekan\xc4\x8di\xc5\xb3 met\xc5\xb3 kovo 31 d. - ir po jo sekantis vasaros semestras (Sommersemester), baland\xc5\xbeio 1 d. - rugs\xc4\x97jo 30 d. Semestrai taikom\xc5\xb3j\xc5\xb3 moksl\xc5\xb3 universitetuose (Fachhochschule) da\xc5\xbeniausiai prasideda m\xc4\x97nesiu anks\xc4\x8diau nei universitetuose. \xc4\xae semestro laik\xc4\x85 taip yra \xc4\xaftraukiamos semestro atostogos (Semesterferien), nors j\xc5\xb3 metu nevyksta paskait\xc5\xb3 (vorlesungsfreie Zeit)._NEWLINE_Paskaitos \xc5\xbeiemos semestr\xc4\x85 vyksta ~15 savai\xc4\x8di\xc5\xb3, vasaros semestr\xc4\x85 - 14. Da\xc5\xbeniausiai jos prasideda semestro pirmojo m\xc4\x97nesio viduryje arba nuo 1 iki keli\xc5\xb3 dien\xc5\xb3 anks\xc4\x8diau arba v\xc4\x97liau, t. y. ma\xc5\xbedaug spalio (baland\xc5\xbeio) 11 d. - spalio (vasaros semestro metu - baland\xc5\xbeio) 18 dienomis ir atitinkamai baigiasi vasar\xc4\xaf (vasaros semestro metu - liep\xc4\x85). Akademiniai u\xc5\xbesi\xc4\x97mimai skai\xc4\x8diuojami semestro savaitin\xc4\x97mis valandomis (Semesterwochenstunde). Studij\xc5\xb3 programos, specializacijos arba studij\xc5\xb3 etapams (pvz., pusdiplomis) skai\xc4\x8diuoti naudojamas vad. dalykinis semestras (Fachsemester). Praktikai atlikti - praktikos semestras (Praxissemester)._NEWLINE_Semestr\xc5\xb3 s\xc4\x85vok\xc5\xb3 trumpiniai - WS (\xc5\xbeiemos sem.) ir SS (vasaros sem.), pvz., \xe2\x80\x9eWS 2008/09\xe2\x80\x9c (\xe2\x80\x9eWS 2008\xe2\x80\x9c, \xe2\x80\x9eWS08\xe2\x80\x9c) ir \xe2\x80\x9eSS 2009\xe2\x80\x9c (\xe2\x80\x9eSS09\xe2\x80\x9c). Alternatyvios formos - WiSe ir SoSe, Ws. ir Ss. arba atskiriant \xc5\xbeod\xc5\xbei\xc5\xb3 trumpinius \xc5\xbeymin\xc4\x8dias raides - \xe2\x80\x9eW 2008/09 S\xe2\x80\x9c ir \xe2\x80\x9eS 2009 S\xe2\x80\x9c._NEWLINE_Manheimo universitetas nuo 2006 m. galo \xc4\xafsived\xc4\x97 Europoje b\xc5\xabdingus semestr\xc5\xb3 pavadinimus. Rudens semestras (Herbstsemester, HS), kartais vad. Rudens (\xc5\xbeiemos) semestras (Herbst-/Wintersemester, HWS) trunka nuo rugpj\xc5\xab\xc4\x8dio 1 d. iki sausio 31 d. Pavasario semestras - (Fr\xc3\xbchlingssemester arba Fr\xc3\xbchjahrssemester, FS), vad. Pavasrio (vasaros) semestras (Fr\xc3\xbchjahrs-/Sommersemester, FSS) - nuo vasario 1 d. iki liepos 31 d. Paskaitos ruden\xc4\xaf prasideda rugs\xc4\x97jo prad\xc5\xbeioje ir baigiasi prie\xc5\xa1 Kal\xc4\x97das, pavasario semestr\xc4\x85 - nuo vasario vidurio iki bir\xc5\xbeelio vidurio._NEWLINE_2007 m. Vokietijos auk\xc5\xa1t\xc5\xb3j\xc5\xb3 mokykl\xc5\xb3 rektori\xc5\xb3 konferencija (Hochschulrektorenkonferenz, HRK) nusprend\xc4\x97, kad iki 2010 met\xc5\xb3 pabaigos semestro prad\xc5\xbeia universitetuose federaliniu mastu bus suvienodinta, ta\xc4\x8diau d\xc4\x97l modelio nebuvo susitarta._NEWLINE_Kai kuriose Vokietijos auk\xc5\xa1tosiose mokyklose studijuojama trimestrais. Bundesvero universitetuose (Hamburgo Bundesvero universitetas, Miuncheno Bundesvero universitetas) 2 trimestrai () atitinka 1 semestr\xc4\x85 (1 trimestras trunka 3 m\xc4\x97n.). Karinink\xc5\xb3 studij\xc5\xb3 programos (Offizierlehrgang) baigiamos rugpj\xc5\xabt\xc4\xaf-rugs\xc4\x97j\xc4\xaf, o studijos prasideda spalio 1 d. (rudens semestro metu). Sausio 1 d. prasideda \xc5\xbeiemos trimestras, o baland\xc5\xbeio 1 d. pavasario trimestras. Paskait\xc5\xb3 n\xc4\x97ra nuo liepos 1 d. iki rugs\xc4\x97jo 30 d._NEWLINE_Profesin\xc4\x97se akademijose (Berufsakademie) Vokietijoje semestro terminai paprastai skiriasi nuo auk\xc5\xa1t\xc5\xb3j\xc5\xb3 mokykl\xc5\xb3. Paskutini\xc5\xb3 2 met\xc5\xb3 gimnazijin\xc4\x97se klas\xc4\x97se (gymnasiale Oberstufe) semestrais vadinami mokymo pusme\xc4\x8diai. Mokinys, norintis pasiekti 9 met\xc5\xb3 (devynmet\xc4\x97s) gimnazijos abit\xc5\xabr\xc4\x85, i\xc5\xa1 viso turi mokytis 4 semestrus.\n_START_SECTION_\nAustrija\n_START_PARAGRAPH_\nAustrijos universitetuose (Universit\xc3\xa4t) ir auk\xc5\xa1tosiose taikom\xc5\xb3j\xc5\xb3 moksl\xc5\xb3 mokyklose (Fachhochschule) \xc5\xbeiemos semestras paprastai prasideda spalio 1 d. ir baigiasi vasario 28 (keliamaisiais metais - vasario 29 d.). Vasaros semestras - atitinkamai kovo 1 d. bei rugs\xc4\x97jo 30 d. Paskaitos vyksta nuo spalio 1 d. iki sausio 31 d. (vasaros semestro metu - kovo 1 d. iki bir\xc5\xbeelio 30 d.). Laisvu nuo paskait\xc5\xb3 metu paprastai vyksta egzaminai ir kitokie atsiskaitymai. \xc5\xa0is laikas skiriamas ruo\xc5\xa1tis egzaminams.'